ڤينوس (بنݣليزية Venus، ب لعربية الزُّهرة; الرمز: ) هوّا تاني كوكب ف لبعد ديالو من شّمش. تسما ڤينوس علا ڤينوس، ربة د لجمال ؤ لحوب رّومانية. ڤينوس هوّا تاني جسم كايضوي فسّما فليل مورا لقمر، ؤ يمكنلو شي مرّات يدير ضل ف لأرض ؤ يتشاف ب لعين فوسط نّهار. ف 2 يونيو 2021، علنات لوكالة د لفضاء نازا بلي ختارت جوج مهمات جداد غادي يسيفطو مركبات ل ڤينوس، ف لفترة ما بين 2028 ؤ 2030، هوما داڤينتشي+ ؤ ڤيريطاس. لمهمة لّخرة لّي تسيفطات ل ڤينوس كانت ب لمسبار پايونير ڤينوس ف دجنبر 1978، ؤ ستامرات حتال أكتوبر 1992. لهدف ديال هاد لمهمات جّداد هوّا باش يعرفو لعولاما كيفاش ڤينوس ولّا كوكب حامي بزاف بحال شي جحيم، وخا عندو خاصيّات كتيره كاتشبه ل لأرض، ؤ يقدر يكون ف شي وقت كانو فيه محيطات ؤ مناخ بحال ديال لأرض. Lawrence, Pete (2005). "In Search of the Venusian Shadow" (بنڭليزية). مأرشيڤي من لأصل ف 23 غشت 2020. "NASA Selects 2 Missions to Study 'Lost Habitable' World of Venus". نازا (بنڭليزية). 2 يونيو 2021.